**PRIVREMENA PRAVILA ZA ODRŽAVANJE IZBORNE SJEDNICE SKUPŠTINE SPORTSKE ZAJEDNICE GRADA POREČA U POSEBNIM UVJETIMA**

Sukladno Uputama za postupanje Ministarstva uprave KLASA:023-01/20-01/114, URBROJ:515-0502-01/1-20-1 od 13. ožujka 2020. godine u svezi održavanja sjednica u uvjetima propisanih mjera radi sprječavanja širenja koronavirusa, Izborna sjednica Skupštine Sportske zajednice Grada Poreča održat će se na slijedeći način:

1. Sjednica će se sazvati kao i dosad za određeni dan i sat i sa dnevnim redom, te će se isto objaviti na web stranici www.szgp.hr.
2. Od dana objave sazivanja sjednice na mrežnoj stranici Sportske zajednice Garda Poreča, odnosno od dostave materijala članovima Skupštine SZGP putem maila, omogućiti će se međusobna korespodencija putem navedenog maila (mail grupa) između članova Skupštine, Izvršnog odbora SZGP i Nadzornog odbora SZGP, do samog početka sjednice, što uključuje pitanja vezana uz točke dnevnog reda, odgovore, mišljenja, traženja pojašnjenja i sl.
3. Na dan održavanja sjednice, počevši od sata njezinog početka (predsjednik Sportske zajednice Garda Poreča će mailom otvoriti sjednicu) ne bi se više vršila međusobna korespodencija u svezi točaka dnevnog reda već bi se članovima Skupštine omogućilo da se o točkama dnevnog reda putem navedenog maila izjašnjavaju o pojedinim točkama ZA, PROTIV, SUZDRŽAN na **glasačkim listićima** u roku od 2 sata od sata početka sjednice (u slučaju da sjednici prisustvuju svi članovi i da se izjasne o točkama dnevnog reda, predsjednik SZGP može sjednicu zaključiti i ranije).
4. U navedenom roku od 2 sata održavanja sjednice **(od 18:00 do 20:00 sati)** članovi Skupštine će se jednim mailom izjasniti da li prihvaćaju dnevni red te nakon toga posebno za svaku točku dnevnog reda za koju je potrebno izjašnjavanje jasno se izjasniti (npr. **prihvaćam dnevni red**).
5. Cijela korespodencija u mailovima od dana objave sazivanja sjednice pa do sata njezina početka smatrala bi se raspravom na sjednici a mailovi izjašnjavanja o pojedinim točkama dnevnog reda u navedenom okviru održavanja sjednice od 2 sata smatrali bi se dokazom prisustva na sjednici i dokazom izjašnjavanja.
6. Svi mailovi korespodencije u svezi točaka dnevnog reda kao i mailovi izjašnjavanja trebaju biti vidljivi svima u grupi u svakom trenutku, odnosno, ako se pojedini upiti upućuju nekome pojedinačno, da u kopiju maila treba staviti sve ostale u grupi (**pošalji svima**).

U Poreču, 08.02.2021.

UR.BR. 2167-18-033/01-2021

Tajnica

Silvija Deković Starčić